'આવી આગાહીને હસી કાઢવાની.' આઇસક્રીમનો બાઉલ હાથમાં લઇને વિભાકરે એ ચારેયને સમજાવ્યું. 'જન્મ લેનાર દરેક માટે મૃત્યુ અનિવાર્ય છે. કઇ પળે અને કયા સ્થળે એ આપણને ભેટવા આવશે એની કોઇનેય ખબર નથી હોતી. એ અનિશ્ચિતતાને લીધે જ આપણે ડરીએ છીએ. મૃત્યુ અંગે કોઇ માણસની કોઇ આગાહી ક્યારેય સાચી ના પડે.' એણે અલકા અને ભાવિકા સામે જોયું. 'તમને બંનેને ખાસ કહું છું મગજમાંથી આ આગાહીનો કચરો સાફ કરી નાખો. જે થવાનું હોય એ થાય એમ માનીને જ જીવવાનું.'